     ถ้าพูดถึงสถานที่ท่องเที่ยว ร้านอาหาร ชื่อดังของเขาใหญ่ ก่อนหน้านี้ทุกคนต้องรู้จักกับ The Smoke House หรือ The House Khao Yai หรือ บ้านรมควัน เขาใหญ่ ซึ่งเป็นสถานที่ท่องเที่ยว ที่ทุกคนที่มาเยือนเข้าใหญ่ต้องแวะเข้ามาเยี่ยมชม เนื่องจากโดดเด่นด้วยสถาปัตยกรรมบ้านหลังใหญ่สีเทารมควัน อยู่ริมถนนธนะรัชต์ และยังเป็นร้านอาหารบรรยากาศดีแห่งหนึ่งของเมืองไทย เป็นร้านอาหารเน้นออกไปทางยุโรป ทั้งพิซซ่า เสต็ก สลัด พาสต้า สปาเก็ตตี้ และยังมีเครื่องดื่ม ไวน์ เบียร์นอก ขนมเค้กและเบเกอรี่มากมาย แต่ช่วง ตุลาคม 2556 ได้ประกาศปิดตัวไป ซึ่งทำให้เป็นที่น่าเสียดายของนักท่องเที่ยวเป็นอย่างยิ่ง และวันนี้ The Smoke House ได้กลับมาเปิดใหม่อีกครั้ง พร้อมกับเปลี่ยนชื่อร้านเป็น Midwinter Green โดยช่วงที่แอดมินไป คือ ต้นเดือนกันยายน 2557 ยังเปิดเป็น Soft Openining อยู่ แต่ก็ถือว่าประทับใจมากๆ โดยเฉพาะบรรยากาศยามเย็น และได้นั่งฟังดนตรีสดของทางร้าน ช่างเป็นช่วงเวลาที่โรแมนติกดีจริงๆ
     บรรยากาศที่นั่งด้านนอกยามเย็น ยังสวยงามเหมือนเดิม เห็นวิวภูเขาแบบพาโนรามา มีที่นั่งเยอะมาก แต่ควรรีบมาเนื่องจาก วันหยุด ยังมีลูกค้ามาใช้บริการหนาแน่นเหมือนเดิม และคาดว่าจะเยอะขึ้นเรื่อยๆอย่างแน่นอน

1.ชามะนาวเย็นๆสักแก้ว หลังจากขับรถมานาน แค่นี้ก็หายเหนื่อยได้เลย
2.โค้กแก้วนี้ ดื่มแล้วสดชื่นกว่าที่ใดๆ
3.พิซซ่าหน้าไส้กรอกรวมมาทานสักถาด รสชาติถือว่าโอเคนะ อร่อยดี แป้งบางกรอบ ไส้กรอกก็อร่อย แต่แนะนำให้รีบทานหน่อย เพราะนั่งทานด้านนอก ลมจะพัดจนพิซซ่าแข็งมากขึ้นได้เลย ส่วนเมนูอาหารอื่นๆ คล้ายเดิมมากเรียกว่าแทบจะไม่เปลี่ยนเลย แต่เมนูยังไม่หลากหลายเท่าไรนัก ส่วนราคาก็จะสูงตามบรรยากาศ และคุณภาพของร้าน
4.Panna cotta ตัววุ้นครีมขาว จะรสชาติค่อนข้างจืดกว่าทั่วไป ส่วนซอสเบอรี่ด้านบนก็ออกเปรี้ยวนำ โดยรวมถือว่าพอใช้ได้